วันอาทิตย์ที่ 31 กรกฎาคม 2565
มาตรการแก้หนี้กยศ. ลดหย่อนหนี้แล้วกว่าสองล้านราย วอนฝ่ายค้านอย่ามั่ว กล่าวหารัฐบาลไม่ดูแล
รองโฆษกรัฐบาลเผยมาตรการแก้หนี้กยศ. ลดหย่อนหนี้แล้วกว่าสองล้านราย วอนฝ่ายค้านอย่ามั่ว กล่าวหารัฐบาลไม่ดูแล
วันนี้(31 ก.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีกล่าวว่าจากที่มีพรรคฝ่ายค้านกล่าวหาว่าพลเอกประยุทธ์จันทร์โอชานายกรัฐมนตรีไม่สนใจการแก้ปัญหาหนี้กองทุนกู้ยืมเพื่อการศึกษา(กยศ.)ซึ่งเป็นเรื่องที่ตรงข้ามกับความจริงอย่างที่สุดที่ผ่านมานายกรัฐมนตรีได้สั่งการเร่งให้การช่วยเหลือลูกหนี้กยศ.อย่างเต็มที่ครอบคลุมการลดภาระหนี้ลดความเสี่ยงถูกดำเนินคดีแก้กฎหมายให้เกิดความเป็นธรรมมากขึ้นผ่านการการดำเนินการสามเรื่องหลักดังนี้
1)กองทุนฯร่วมกับกรมคุ้มครองสิทธิและเสรีภาพและกรมบังคับคดีกระทรวงยุติธรรมจัดงานไกล่เกลี่ยหนี้ทั่วประเทศเพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจมีกลุ่มเป้าหมายคือกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้องและกลุ่มที่จะถูกบังคับคดีหากผู้กู้ยืมเข้ากระบวนการไกล่เกลี่ยกองทุนฯจะไม่ดำเนินคดีและนอกจากนั้นผู้กู้ยืมจะได้รับส่วนลดเบี้ยปรับรวมทั้งได้รับโอกาสในการขยายระยะเวลาผ่อนชำระได้ถึงอายุ65ปีเพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ
2)ขยายระยะเวลามาตรการลดหย่อนหนี้เพื่อจูงใจให้ผู้กู้ยืมมาชำระเงินคืนจากเดิมสิ้นสุดวันที่30มิ.ย. 65เป็นสิ้นสุดวันที่31ธ.ค. 65โดยมีเงื่อนไขมาตรการดังนี้
1.ลดดอกเบี้ยเงินกู้ยืมจากเดิม1%ต่อปีเป็น0.01%ต่อปีสำหรับผู้กู้ยืมเงินที่อยู่ระหว่างการชำระเงินคืนกองทุนและไม่เคยเป็นผู้ผิดนัดชำระหนี้
2.ลดเงินต้น5%กรณีชำระหนี้ปิดบัญชีสำหรับผู้กู้ยืมเงินที่ไม่เคยเป็นผู้ผิดนัดชำระหนี้
3.ลดเบี้ยปรับ100%สำหรับผู้กู้ยืมเงินทุกกลุ่มที่ชำระหนี้ปิดบัญชีดังนี้
3.1ผู้กู้ยืมเงินที่ยังไม่ถูกดำเนินคดีสามารถชำระได้ที่ธนาคารกรุงไทยและธนาคารอิสลามแห่งประเทศไทยทุกสาขา
3.2ผู้กู้ยืมเงินที่ถูกดำเนินคดีแล้วต้องลงทะเบียนขอรับสิทธิและนัดหมายวันที่ประสงค์จะชำระหนี้ปิดบัญชีได้ที่www.studentloan.or.thโดยผู้กู้ยืมเงินต้องชำระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
4.ลดเบี้ยปรับ80%สำหรับผู้กู้ยืมเงินที่ยังไม่ถูกดำเนินคดีเมื่อชำระหนี้ค้างทั้งหมดให้มีสถานะปกติ(ไม่ค้างชำระ)
5.ลดอัตราการคิดเบี้ยปรับเหลือ0.5%ต่อปีสำหรับผู้กู้ยืมเงินที่ยังไม่ถูกดำเนินคดีและไม่สามารถชำระหนี้ได้ตามกำหนด
ทั้งนี้ผลการดำเนินงานที่ผ่านมาข้อมูลระหว่างเดือนม.ค. 64 –พ.ค. 65)มีผู้ที่ได้รับสิทธิลดอัตราดอกเบี้ยเหลือ0.01%จำนวน6.4แสนรายมีผู้ที่ใช้สิทธิมาตรการลดเงินต้น5%จำนวน2.6หมื่นรายคิดเป็นส่วนลดเงินต้นกว่า67ล้านบาทมีผู้ที่ใช้สิทธิมาตรการลดเบี้ยปรับ100%จำนวน7.5หมื่นรายคิดเป็นส่วนลดเงินเพิ่มกว่า1,324ล้านบาทมีผู้ที่ใช้สิทธิมาตรการลดเบี้ยปรับ80%จำนวน4แสนรายคิดเป็นส่วนลดเงินเพิ่มกว่า16ล้านบาทและมีผู้ที่ได้รับสิทธิลดอัตราเบี้ยปรับเหลือ0.5%จำนวน1.2ล้านราย
3)ครม.เสนอร่างพระราชบัญญัติกองทุนเงินให้กู้ยืมเพื่อการศึกษา(ฉบับที่...)พ.ศ. ....ที่อยู่ระหว่างการพิจารณาของสภาผู้แทนราษฏรซึ่งรัฐบาลได้เสนอให้กองทุนฯมีอำนาจในการปลดภาระผู้ค้ำประกันเมื่อผู้กู้ยืมได้ผ่อนชำระเงินต้นมาแล้วร้อยละ25ของเงินต้นที่ค้างชำระรวมถึงเสนอการปรับลดเพดานอัตราดอกเบี้ยและดอกเบี้ยผิดนัดให้เหมาะสม
นางสาวรัชดากล่าวต่อว่านายกรัฐมนตรีมีความตั้งใจที่จะแก้ปัญหาหนี้กยศ.และสั่งการให้เป็นเรื่องเร่งด่วนมาตรการที่ได้ดำเนินการไปแล้วสามารถช่วยเหลือลูกหนี้และลดผลกระทบต่อผู้ค้ำประกันได้จริงทั้งนี้จากมาตรการลดหย่อนหนี้เพื่อจูงใจให้ลูกหนี้ชำระหนี้นั้นมีจำนวนผู้ได้รับประโยชน์นับตั้งแต่ม.ค. 64รวม2.34 ล้านรายและยังมีลูกหนี้ที่ไม่ต้องถูกดำเนินคดีจากการเข้าสู่กระบวนการไกล่หนี้อีกจำนวนมาก ขณะที่การเสนอร่างกฎหมายกองทุนฯเป้าหมายเพื่อปฏิรูปโครงสร้างสินเชื่อจะช่วยเหลือผู้กู้ที่เดือดร้อนอีกทั้งยังเป็นกฎหมายที่สร้างความเป็นธรรมให้แก่ผู้กู้และผู้ค้ำประกันมากขึ้นด้วยจึงอยากขอให้สภาฯผ่านร่างกฎหมายฉบับนี้ในเร็ววัน
“ขอใช้โอกาสนี้ชี้แจงให้ประชาชนทราบข้อมูลจริงถึงมาตรการต่างๆที่รัฐบาลออกมาช่วยเหลือเพื่อผู้กู้จะได้คลายกังวลและหาทางออกจากปัญหาหนี้ร่วมกับกยศ.ทั้งนี้ผู้กู้ยืมเงินสามารถตรวจสอบสถานะและยอดชำระได้ที่แอปพลิเคชันกยศ. Connectหรือสามารถดูรายละเอียดเพิ่มเติมได้ที่www.studentloan.or.thหรือสอบถามข้อมูลเกี่ยวกับมาตรการต่างๆได้ที่ 02016 4888”นางสาวรัชดากล่าว
—————